CELEX: 62013CA0319
Language: el
Date: 2014-04-03 00:00:00
Title: Υπόθεση C-319/13: Απόφαση του Δικαστηρίου (δεύτερο τμήμα) της 3ης Απριλίου 2014 [αίτηση του Thüringer Oberlandesgericht (Γερμανία) για την έκδοση προδικαστικής αποφάσεως] — Udo Rätzke κατά S+K Handels GmbH (Προδικαστική παραπομπή — Ενέργεια — Επισήμανση της καταναλώσεως ενέργειας των τηλεοράσεων — Κατ’ εξουσιοδότηση κανονισμός (ΕΕ) 1062/2010 — Ευθύνες των εμπόρων — Τηλεόραση η οποία παραδόθηκε στον έμπορο χωρίς ετικέτα, πριν την έναρξη ισχύος του κανονισμού — Υποχρέωση του εμπόρου να τοποθετήσει ετικέτα, από της ενάρξεως ισχύος του κανονισμού, σε τέτοια τηλεόραση και να προμηθευτεί ετικέτα)

26.5.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 159/10
            
         Απόφαση του Δικαστηρίου (δεύτερο τμήμα) της 3ης Απριλίου 2014 [αίτηση του Thüringer Oberlandesgericht (Γερμανία) για την έκδοση προδικαστικής αποφάσεως] — Udo Rätzke κατά S+K Handels GmbH
   (Υπόθεση C-319/13) (1)
   
   ((Προδικαστική παραπομπή - Ενέργεια - Επισήμανση της καταναλώσεως ενέργειας των τηλεοράσεων - Κατ’ εξουσιοδότηση κανονισμός (ΕΕ) 1062/2010 - Ευθύνες των εμπόρων - Τηλεόραση η οποία παραδόθηκε στον έμπορο χωρίς ετικέτα, πριν την έναρξη ισχύος του κανονισμού - Υποχρέωση του εμπόρου να τοποθετήσει ετικέτα, από της ενάρξεως ισχύος του κανονισμού, σε τέτοια τηλεόραση και να προμηθευτεί ετικέτα))
   2014/C 159/13
   Γλώσσα διαδικασίας: η γερμανική
   
      Αιτούν δικαστήριο
   
   Thüringer Oberlandesgericht
   
      Διάδικοι στην υπόθεση της κύριας δίκης
   
   Udo Rätzke
   
      κατά
   
   S+K Handels GmbH
   
      Αντικείμενο
   
   Αίτηση προδικαστικής αποφάσεως — Thüringer Oberlandesgericht — Ερμηνεία του άρθρου 4, στοιχείο α', του κατ’ εξουσιοδότηση κανονισμού (ΕΕ) 1062/2010 της Επιτροπής, της 28ης Σεπτεμβρίου 2010, που συμπληρώνει την οδηγία 2010/30/ΕΕ του Ευρωπαϊκού Κοινοβουλίου και του Συμβουλίου όσον αφορά την επισήμανση της κατανάλωσης ενέργειας των τηλεοράσεων (ΕΕ L 314, σ. 64) — Πεδίο εφαρμογής κατά χρόνο — Υποχρέωση του πωλητή να μεριμνά ώστε κάθε συσκευή τηλεοράσεως να φέρει, στα σημεία πωλήσεως, την ετικέτα του προμηθευτή στην οποία αναγράφεται η τάξη ενεργειακής αποδόσεως — Συσκευές τηλεοράσεως που έχουν παραδοθεί στον πωλητή χωρίς ετικέτα πριν από την έναρξη ισχύος του κανονισμού
   
      Διατακτικό
   
   Το άρθρο 4, στοιχείο α', του κατ’ εξουσιοδότηση κανονισμού (ΕΕ) 1062/2010 της Επιτροπής, της 28ης Σεπτεμβρίου 2010, που συμπληρώνει την οδηγία 2010/30/ΕΕ του Ευρωπαϊκού Κοινοβουλίου και του Συμβουλίου όσον αφορά την επισήμανση της κατανάλωσης ενέργειας των τηλεοράσεων, έχει την έννοια ότι η υποχρέωση των εμπόρων να μεριμνούν ώστε κάθε τηλεόραση, στο σημείο πωλήσεως, να φέρει την ετικέτα που παρέχεται από τους προμηθευτές συμφώνως προς το άρθρο 3, παράγραφος 1, του ως άνω κανονισμού εφαρμόζεται μόνο για τις τηλεοράσεις που διατέθηκαν στην αγορά, ήτοι διαβιβάστηκαν για πρώτη φορά από τον κατασκευαστή προκειμένου να διανεμηθούν στην αλυσίδα πωλήσεως, από τις 30 Νοεμβρίου 2011.
   
      (1)  ΕΕ C 260 της 7.9.2013.